
       REPUBLIKA HRVATSKA
TRGOVAČKI SUD U VARAŽDINU	                    
     Varaždin, Cehovska ulica 1A


	Poslovni broj: St-233/2026-19



Z A P I S N I K
od 6. listopada 2026. 

sastavljen kod Trgovačkog suda u Varaždinu
u prethodnom postupku nad dužnikom 
VODOVODNE INSTALACIJE MIHALIĆ d.o.o., Nova Ves Petrijanečka, 
Ulica Hinka Krizmana 3, OIB:27625839162
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 12:30 sati i utvrđuje da su od pozvanih osoba pristupili:
	
· za predlagatelja RH: zastupnik po zakonu Tomo Božić, zamjenik ŽDO
· za Financijsku agenciju: nitko, dostava poziva uredna
· za dužnika:  punomoćnik Fran Ježić, odvjetnik iz Varaždina i direktorica Mirjana Mihalić 

	Utvrđuje se da na današnje ročište nije pristupio uredno pozvani predstavnik Financijske agencije.

Sud donosi 
z a k lj u č a k

Ročište će se održati bez prisutnosti nepristupjele osobe.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom VODOVODNE INSTALACIJE MIHALIĆ d.o.o., Nova Ves Petrijanečka, Ulica Hinka Krizmana 3, OIB:27625839162.

	Predstavnik predlagatelja RH izjavljuje da vjerovnik RH ostaje kod prijedloga za otvaranje stečaja.

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 6. listopada 2026. dužnikove obveze po svim neizvršenim osnovama za plaćanje s kamatom iznose 36.504,13 eura.

	Utvrđuje se da punomoćnik dužnika u spis predaje dokumentaciju u vidu knjigovodstvenih isprava i to bruto bilance i kartice dugotrajne imovine – po kontima nabave. 



	Prisutna direktorica dužnika upozorava se da za davanje neistinitog ili nepotpunog popisa imovine i obveza odgovara kao za davanje lažnog iskaza u postupku pred sudom. 
	

	Sud donosi
z a k lj u č a k

	Saslušat će se direktorica dužnika Mirjana Mihalć.

	Direktorica dužnika Mirjana Mihalić iz Nove Vesi Petrijanečke, Ulica Hinka Krizmana 3, OIB:50696718054, propisno opomenuta izjavljuje:  dužnik se bavio vodovodnom djelatnošću, ali djelatnost više ne obavlja. Sjedište dužnika prijavljeno je na obiteljskoj adresi gdje je dužnik imao ured. Na pitanje da li dužnik ima neke imovine koja bi se mogla unovčiti u stečajnom postupku odgovaram da takve imovine nema niti u vidu nekretnina niti u vidu pokretnina. Postoji novčana tražbina prema jednoj firmi sa sjedištem u Njemačkoj za koju je dužnik obavljao određeni posao, ali nemam točnih saznanja o kojem novčanom iznosu se točno radi. Na pitanje da li postoji kakva dokumentacija kao dokaz postojanja novčane tražbine odgovaram da ja to točno ne znam te da bi to trebalo pitati vlasnika firme Petra Mihalića.

	Utvrđuje se da punomoćnik dužnika ističe da iz dokumentacije koja je danas predana u spis i to bruto bilance, između ostaloga, proizlazi da tražbina prema kupcima dobara iz EU iznosi ukupno 62.294,61 eura.

	Na pitanje punomoćnika dužnika odgovaram da je do financijskih poteškoća u firmi došlo iz razloga što se nisu vršile isplate tražbina od osoba za koje je dužnik obavljao poslove pa su se počeli gomilati dugovi. Drugo nemam za iskazati. 

	Zastupnik po zakonu predlagatelja RH imajući u vidu današnje navode direktorice dužnika predlaže sudu otvaranje stečaja. 










Nakon toga, sud donosi

z a k lj u č a k
	
	Odluka slijedi pisanim putem.




	Ovaj zapisnik objavit će se na e-Oglasnoj ploči suda.



					Dovršeno u 12:45 sati

